Απόφαση του Δικαστηρίου (ένατο τμήμα) της 19ης Ιουνίου 2025 – Ευρωπαϊκή Επιτροπή κατά Πολωνίας (Διαφήμιση φαρμακείων)
(Υπόθεση C-200/24) 1
(Παράβαση κράτους μέλους – Άρθρο 49 ΣΛΕΕ – Ελευθερία εγκατάστασης – Άρθρο 56 ΣΛΕΕ – Ελεύθερη παροχή υπηρεσιών – Οδηγία 2000/31/ΕΚ – Ηλεκτρονικό εμπόριο – Άρθρο 8, παράγραφος 1 – Υπηρεσία εμπορικών επικοινωνιών παρεχόμενη από μέλος νομοθετικώς κατοχυρωμένου επαγγέλματος – Εθνική νομοθεσία η οποία απαγορεύει τη διαφήμιση των φαρμακείων, των σημείων πώλησης φαρμάκων και των δραστηριοτήτων τους – Περιορισμός – Δικαιολόγηση – Προστασία της δημόσιας υγείας)
Γλώσσα διαδικασίας: η πολωνική
Διάδικοι
Προσφεύγουσα: Ευρωπαϊκή Επιτροπή (εκπρόσωποι: U. Małecka και M. Mataija)
Καθού: Δημοκρατία της Πολωνίας (εκπρόσωποι: B. Majczyna και D. Lutostańska)
Διατακτικό
Το Δικαστήριο αποφασίζει:
Η Δημοκρατία της Πολωνίας, θεσπίζοντας το άρθρο 94a, παράγραφος 1, του ustawa – Prawo farmaceutyczne (νόμου περί φαρμάκων), της 6ης Σεπτεμβρίου 2001, παρέβη τις υποχρεώσεις που υπέχει από το άρθρο 8, παράγραφος 1, της οδηγίας 2000/31/ΕΚ του Ευρωπαϊκού Κοινοβουλίου και του Συμβουλίου, της 8ης Ιουνίου 2000, για ορισμένες νομικές πτυχές των υπηρεσιών της κοινωνίας της πληροφορίας, ιδίως του ηλεκτρονικού εμπορίου, στην εσωτερική αγορά («οδηγία για το ηλεκτρονικό εμπόριο»), και από τα άρθρα 49 και 56 ΣΛΕΕ.
Καταδικάζει τη Δημοκρατία της Πολωνίας στα δικαστικά έξοδα.
____________
1 ΕΕ C, C/3062/2024.